259 milijuna
650 tisuća kilograma papirnatih ručnika
Amerikanci potroše
svake godine.
Kad bismo mogli -- ispravak, krivi broj --
5.9 milijardi potrošeno je svake godine.
Kad bismo mogli smanjiti uporabu papirnatih ručnika
na jedan papirnati ručnik po osobi na dan,
259 650 000 kilograma papira ne bi se potrošilo.
Mi to možemo.
Postoji mnogo vrsta aparata za papirnate ručnike.
Postoji troslojni. Ljudi obično uzimaju dva ili tri.
Postoji onaj koji ga odreže, koji morate otrgnuti.
Ljudi uzmu jedan, dva, tri, četiri,otrgnu.
Ovoliko, zar ne?
Postoji onaj koji se sam odreže.
Ljudi uzmu jedan, dva, tri, četiri.
Ili, ista stvar, ali od recikliranog papira.
Morate ih uzeti pet, jer ne upijaju tako dobro, naravno.
A zapravo možete sve to napraviti i s jednim ručnikom.
Ključne su dvije riječi:
Ova polovica prostorije, vaša riječ je "otresi".
Da čujemo. Otresi. Glasnije.
Publika: Otresi.
Joe Smith: Vaša riječ je "presavij".
Publika: Presavij.
JS: Opet.
Publika: Presavij. JS: Zbilja glasno.
Publika: Otresi. Presavij.
JS: U redu. Mokre ruke.
Otresi -- jedan, dva, tri, četiri, pet, šest, sedam, osam, devet, deset, jedanaest, dvanaest.
Zašto 12? Dvanaest apostola, dvanaest plemena,
dvanaest horoskopskih znakova, dvanaest mjeseci. Ono što mi se najviše sviđa:
to je najveći jednosložni broj (na engleskom).
(Smijeh)
Troslojni. Presavij...
Suho.
(Pljesak)
Publika: Otresi.
Presavij.
JS: Odreže se sam. Presavij. Presavijanje je važno
jer dozvoljava međuprostornu suspenziju.
Ne morate to upamtiti, ali vjerujte mi.
(Smijeh)
Publika: Otresi. Presavij.
JS: Odreže se sam.
Zanimljivo je
da su moje ruke suše nego kod ljudi koji koriste tri ili četiri ručnika,
jer ne mogu doći između pukotina.
Ako mislite da ovo nije tako dobro...
Publika: Otresi. Presavij.
JS: Sad postoji stvarno napredan izum,
to je onaj aparat koji izbaci ručnik
kad mahnete rukom.
To je zbilja prevelik ručnik.
Otkrit ću vam tajnu.
Ako ste stvarno brzi --
mogu to dokazati --
ovo je pola ručnika iz aparata u ovoj zgradi.
Kako? Čim krene, samo ga otrgnete.
Dovoljno je pametan da stane.
I dobijete pola ručnika.
Publika: Otresi. Presavij.
JS: Recimo to svi zajedno. Otresi. Presavij.
Pamtit ćete ove riječi do kraja života
svaki put kad uzmete papirnati ručnik.
I upamtite, jedan ručnik po osobi za jednu godinu --
259 650 000 kilograma papira. Nije to mala stvar.
A sljedeće godine, toaletni papir.
(Smijeh)